[{"text_idx": "#000001", "text": "You are previewing: \u201cEesti Vabariigi sisepoliitika 1918-1920\u201d"}, {"text_idx": "#000004", "text": "Eesti Vabariigi su\u0308nnist on mo\u0308o\u0308dunud u\u0308le kaheksaku\u0308mne aasta. Suurema osa sellest on Eesti olnud vo\u0303o\u0303rriikide poolt okupeeritud annekteeritud. Pa\u0308rast taasiseseisvumist 1991. aastal hakati riigi uuesti u\u0308lesehitamisel otsima toetuspinda omariikluse loomise esmakogemustest. Eeskuju leida ja u\u0308ldistada polnud kerge, sest Eesti Vabariigi arengut kajastavad dokumendid olid suures osas publitseerimata ja laialipillatuna talletunud arvukates arhiivifondides."}, {"text_idx": "#000005", "text": "1997. aastal alustas Eesti Rahvusarhiiv oma va\u0308ljaannete Ad Fontes seerias Eesti Vabariigi ajalugu ka\u0308sitlevate dokumentide publitseerimist. Sarja avaraamatuks oli ajaloodoktor Heino Aruma\u0308e koostatud kogumik \u201cEesti ja Soome suhted 1920-1925\u201d. Nu\u0308u\u0308dseks on jo\u0303udnud ja\u0308rg sisepoliitikat ka\u0308sitlevate dokumentide avaldamiseni. Niisuguse kogumiku vajalikkus peaks olema va\u0308ljaspool kahtlust."}, {"text_idx": "#000006", "text": "Eesti Vabariigi pa\u0308evil 1918-1940 ei jo\u0303utud sisepoliitikaga seotud dokumentatsiooni su\u0308stematiseeritud publitseerimiseni, ehkki eriti iseseisvuse algusaegu ja Vabadusso\u0303da ka\u0308sitlevaid u\u0308ksikdokumente ilmus siin-seal. Neil aastail puudus publikatsioonide ja\u0308rele ka ha\u0308davajadus, kuivo\u0303rd riigi igapa\u0308evane jooksev dokumentatsioon oli \u201cRiigi Teataja\u201d, selle lisade, parlamendi protokollide, stenogrammide jms vahendusel ka\u0308ttesaadav ja kasutatav."}, {"text_idx": "#000007", "text": "Aeg on edasi la\u0308inud. Rariteetideks hakkavad muutuma nii \u201cRiigi Teataja\u201d kui ka Riigikogu 1920-1930. aastate va\u0308ljaanded, ra\u0308a\u0308kimata tru\u0308kistest, mis on pa\u0308rit aastatest 1917-1918. Ainuu\u0308ksi see asjaolu tingib vajaduse valida, su\u0308stematiseerida ja publitseerida dokumente, ja\u0308a\u0308dvustamaks Eesti Vabariigi kujunemist ja arengut."}, {"text_idx": "#000008", "text": "Varasemate ajaloodokumentide ulatuslikuma publitseerimisega hakati tegelema no\u0303ukogude okupatisooni perioodil alates 1950. aastate lo\u0303pust. Eesti Vabariigi kujunemist ja iseseisvuse algusaastate siseelu puudutasid mitu kogumikku, millest siinkohal vo\u0303iks nimetada ja\u0308rgmisi: \u201cSuur Sotsialistlik Oktoobrirevolutsioon Eestis. Dokumentide ja materjalide kogumik\u201d (Tallinn, 1957); \u201cEesti To\u0308o\u0308rahva Kommuun. Dokumentide ja materjalide kogumik\u201d (Tallinn, 1958); \u201cEestimaa Kommunistliku Partei I kongress. Dokumente ja materjal.\u201d (Tallinn, 1960); \u201cEestimaa So\u0303ja-revolutsioonikomitee. Dokumente ja materjale\u201d (Tallinn, 1977); \u201cKoduso\u0303da ja va\u0308lisriikide interventsioon Eestis 1918-1920. Dokumente ja materjale\u201d I ko\u0308ide (Tallinn, 1984), II ko\u0308ide (Tallinn, 1986); \u201cSaaremaa u\u0308lesto\u0303us 1919\u201d (Tallinn, 1988)."}, {"text_idx": "#000009", "text": "Samas va\u0308listas dokumentide salastatus ja ranged poliitilis-ideoloogilised ettekirjutused nende mitmeku\u0308lgse valiku vo\u0303imalust. Ko\u0303ik avaldatavad dokumendid pidi sel ajal kinnitama etteantud ideoloogilisi kontseptsioone. Sa\u0308a\u0308rastes tingimustes kujunes publitseerimine pahatihti osaliseks, moonutades tegelikkust, ko\u0303nelemata juba ajaloo vo\u0303ltsimisele la\u0308henevast dokumentide to\u0303lgendamisest ja kommenteerimisest."}, {"text_idx": "#000010", "text": "Sari: Ad Fontes nr. 5"}, {"text_idx": "#000011", "text": "Ole esimene, et hinnata \u201c\u201cEesti Vabariigi sisepoliitika 1918-1920\u201d\u201d Tu\u0308hista vastus"}, {"text_idx": "#000012", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000014", "text": "\u201cMa\u0308lestuste radadel. IV osa: Laiuse o\u0303petaja\u201d"}, {"text_idx": "#000015", "text": "\u201cEesti va\u0308lispoliitika Balti suund 1926-1934\u201d"}, {"text_idx": "#000016", "text": "\u201cBaasidelepingust anneksioonini. Dokumente ja materjale\u201d"}, {"text_idx": "#000018", "text": "\u201cTartu U\u0308likooli ajalugu\u201d I-III osa. 3 raamatut\u201d"}, {"text_idx": "#000019", "text": "Raamatuid ei osta. Raamatute otsimisest"}, {"text_idx": "#000020", "text": "Vana ja hea veebilehel ja e-poes kasutatakse ku\u0308psiseid. Veebilehe kasutamist ja\u0308tkates no\u0303ustute ku\u0308psiste kasutamisega."}]